Brčko distrikt
Brčko distrikt je administrativna jedinica Bosne i Hercegovine. Distrikt se nalazi u sjeveroistočnom dijelu Bosne i Hercegovine i pod međunarodnom je upravom. Sjedište distrikta je grad Brčko. Brčko distrikt je službeno osnovan 8. marta 2000, godinu nakon međunarodne arbitracije za Brčko i formiran na cijeloj teritoriji bivše općine Brčko. Tokom rata u Bosni i Hercegovini oko 48%[potreban citat] teritorije općine, kao i sam grad Brčko, bilo je pod kontrolom Vojske Republike Srpske, a ostatak pod kontrolom Armije Republike Bosne i Hercegovine.[nedostaje referenca]